L 102/80
EL
Επίσημη Εφημερίδα της Ευρωπαϊκής Ένωσης
17.4.2023
8.
Τα αρχεία σχετικά με τις μετακινήσεις εμπορευμάτων στη Βόρεια Ιρλανδία θα πρέπει είτε να ενσωματώνονται στο λογιστικό σύστημα είτε, όταν τηρούνται χωριστά, θα πρέπει να υπάρχει δυνατότητα να επιτρέπονται διασταυρούμενοι έλεγχοι μεταξύ των καταχωρίσεων που αφορούν τις αγορές, τις πωλήσεις, τον έλεγχο των αποθεμάτων και τη διακίνηση των εμπορευμάτων.
9.
Ο εγκεκριμένος έμπορος παρέχει στην αρμόδια αρχή ηλεκτρονική και/ή φυσική πρόσβαση, κατόπιν αιτήματος, στα αρχεία που αναφέρονται στο σημείο 8 σε κατάλληλη μορφή.
10.
Ο εγκεκριμένος έμπορος υποχρεούται να ενημερώνει τις αρμόδιες αρχές του Ηνωμένου Βασιλείου κάθε φορά που διαπιστώνονται δυσκολίες σχετικά με τη συμμόρφωση, καθώς και για κάθε παράγοντα που προκύπτει μετά την απόφαση χορήγησης του καθεστώτος εγκεκριμένου εμπόρου και ενδέχεται να επηρεάσει τη συνέχιση ή το περιεχόμενό του.
Θα πρέπει να υπάρχουν εσωτερικές οδηγίες ώστε να διασφαλίζεται ότι το αρμόδιο προσωπικό γνωρίζει πώς να ενημερώνει την αρμόδια αρχή για τις εν λόγω δυσκολίες σχετικά με τη συμμόρφωση.
11.
Όταν οι εγκεκριμένοι έμποροι χειρίζονται εμπορεύματα που υπόκεινται σε απαγορεύσεις και περιορισμούς, θα πρέπει να υπάρχουν κατάλληλες διαδικασίες για τον χειρισμό των εμπορευμάτων αυτών σύμφωνα με τη σχετική νομοθεσία.
12.
Ο εγκεκριμένος έμπορος πρέπει να διαθέτει αποδεικτικά στοιχεία σχετικά με τους πελάτες του, ώστε να διασφαλίζεται ότι μπορούν να προβαίνουν σε ακριβείς αξιολογήσεις όσον αφορά τα εμπορεύματα που διακινούνται στο πλαίσιο του εν λόγω καθεστώτος.
Πρέπει να ληφθούν μέτρα για να διασφαλιστεί ότι τα εμπορεύματα που διακινούνται στο πλαίσιο του παρόντος καθεστώτος πωλούνται ή χρησιμοποιούνται μόνον σύμφωνα με την παρούσα απόφαση της μικτής επιτροπής.
Ο εγκεκριμένος έμπορος θα είναι υποχρεωμένος να κατανοεί σε διαρκή βάση τις επιχειρηματικές δραστηριότητες των νέων και των υφιστάμενων πελατών, σε επαρκή βαθμό, ώστε να διασφαλίζεται η συμμόρφωση με τα κριτήρια που καθορίζονται για τον εγκεκριμένο έμπορο στην παρούσα απόφαση της μικτής επιτροπής.
Ακολουθούν παραδείγματα σεναρίων στα οποία ένας εγκεκριμένος έμπορος ο οποίος δεν φέρει ευθύνη του τελικού προορισμού των εμπορευμάτων θα μπορούσε να διακινήσει εμπορεύματα στο πλαίσιο του καθεστώτος: α) γραπτή και υπογεγραμμένη δήλωση από τον πελάτη στην οποία αναφέρεται ότι τα εμπορεύματα θα παραμείνουν στη Βόρεια Ιρλανδία· β) αποδεικτικά στοιχεία ότι ο πελάτης πραγματοποιεί λιανικές πωλήσεις μόνο για τελική χρήση ή τελική κατανάλωση στο Ηνωμένο Βασίλειο από υλικό σημείο πώλησης στη Βόρεια Ιρλανδία· γ) αποδεικτικά στοιχεία ότι ο πελάτης πωλεί μόνο εμπορεύματα που θα προορίζονται για τελική τους χρήση από τελικούς καταναλωτές στο Ηνωμένο Βασίλειο και παραδίδονται εντός του Ηνωμένου Βασιλείου· δ) εμπορικές συμβάσεις και εντολές αγοράς που αποδεικνύουν ότι τα εμπορεύματα θα προορίζονται για τελική τους χρήση στο Ηνωμένο Βασίλειο· ε) στοιχεία που αποδεικνύουν ότι η πώληση αφορά εμπόρευμα που προορίζεται για μόνιμη εγκατάσταση στο Ηνωμένο Βασίλειο.
Άρθρο 11 παράγραφος 1 στοιχείο δ)
13.
Το κριτήριο που ορίζεται στο άρθρο 11 παράγραφος 1 στοιχείο δ) της παρούσας απόφασης θεωρείται ότι πληρούται όταν η αρμόδια αρχή ελέγχει ότι ο αιτών συμμορφώνεται ιδίως με τα ακόλουθα: α) ο αιτών δεν τελεί υπό διαδικασία πτώχευσης· β) κατά τη διάρκεια των τριών ετών που προηγούνται της υποβολής της αίτησης, ο αιτών έχει εκπληρώσει τις οικονομικές του υποχρεώσεις σχετικά με τις πληρωμές των τελωνειακών δασμών και όλων των άλλων δασμών, φόρων ή τελών που εισπράττονται για ή σε σχέση με την εισαγωγή ή την εξαγωγή εμπορευμάτων· γ) ο αιτών αποδεικνύει, με βάση τα διαθέσιμα αρχεία και πληροφορίες που είναι διαθέσιμα για τα τελευταία τρία έτη πριν από την υποβολή της αίτησης, ότι διαθέτει επαρκή οικονομική επιφάνεια για την εκπλήρωση των υποχρεώσεών του και την εκπλήρωση των υποχρεώσεών του όσον αφορά το είδος και τον όγκο της επιχειρηματικής δραστηριότητας.
14.
Όταν έχουν παρέλθει λιγότερα από τρία έτη από την έναρξη της δραστηριότητας του αιτούντος, η χρηματοπιστωτική του φερεγγυότητα ελέγχεται με βάση τα διαθέσιμα στοιχεία και πληροφορίες.